**ZÁPISNICA**

**z 7. zasadnutia VV ObFZ Trebišov**

**vo funkčnom období rokov 2021-2025**

**zo dňa 13.06.2022**

**Miesto konania:** Oblastný futbalový zväz Trebišov

**Prítomní:** VV – Š. Kavčák, M. Manasil, J. Holub, J. Podracký, K. Pusztai, R. Vass, ŠTK – A. Koščo, KR – M. Voroňák, DK – J. Sakáč, RK – J. Hvozdík, sekretár – J. Dušek

**Ospravedlnení:** VV – P. Prokopovič

**Program:**

1. Úvod (predseda ObFZ)

2. Kontrola uznesení z predchádzajúceho zasadnutia VV a informácie od sekretára ObFZ k 13.06.2022 (sekretár ObFZ)

3. Návrh KR na zaradenie R a DZ ObFZ Trebišov na nominačné listiny R a DZ VsFZ (podpredseda KR, predseda ObFZ)

4. Správa o činnosti odborných komisií za súťažný ročník 2021/22

a) KR (podpredseda KR)

b) ŠTK (predseda ŠTK)

c) DK (predseda DK)

5. Vyhodnotenie súťaže Fair Play v VI. lige ObFZ (J. Holub)

6. Jedenástka ObFZ Trebišov (predseda ObFZ, sekretár)

7. Rôzne

VV schválil **program 7. zasadnutia** VV ObFZ Trebišov.

Za **overovateľov uznesení** boli schválení: J. Holub, M. Manasil

VV prerokoval jednotlivé body programu a prijal tieto uznesenia:

**Bod 1)**

Rokovanie 7. zasadnutia VV ObFZ otvoril predseda Štefan Kavčák a privítal prítomných.

**Bod 2)**

Informáciu o kontrole plnenia uznesení podal sekretár.

**V mesiaci jún (pravdepodobne 27.06.2022) sa záverečnými skúškami v Slovenskom Novom Meste končí školenie trénerov licencie UEFA C. Jednotlivé stretnutia so školiteľom p. Szénayom zabezpečoval organizačne člen VV Koloman Pusztai. Priestory na školenie boli poskytnuté sponzorsky obcov Slovenské Nové Mesto.**

**Tak ako bolo uložené uznesením VV ŠTK upozornila cez úradnú správu futbalové kluby na nahrávanie videozáznamov zo stretnutí dospelých z vhodného miesta až do odchodu delegovaných osôb do kabín po ukončení stretnutia.**

**Uznesenie VV 2021/22-068** : VV vzal na vedomie kontrolu uznesení z predchádzajúceho zasadnutia Výkonného výboru ObFZ a informácie od sekretára k 13.06.2022.

Hlasovali 6 členovia VV (6–0–0).

**Bod 3)**

Predseda KR ObFZ zaslal členom VV ObFZ menný zoznam 3 R (Július Gašpar, Vladimír Kaščák, Jakub Rugolský) a 1 DZ (Ján Kudrec), ktorých KR navrhla na postup do súťaží VsFZ. Podpredseda KR podal k tomuto krátke vysvetlenie. K návrhu sa vyjadrili jednotliví členovia KR a hlasovali. Výsledkom hlasovania bolo schválenie 2 rozhodcov (Július Gašpar, Vladimír Kaščák) a 1 delegáta (Ján Kudrec) do VsFZ.

**Uznesenie VV 2021/22-069** :

VV schválil R Július Gašpar na nominačné listiny VsFZ.

Hlasovali 6 členovia VV (5–1–0).

**Uznesenie VV 2021/22-070** :

VV schválil R Vladimír Kaščák na nominačné listiny VsFZ.

Hlasovali 6 členovia VV (3–3–0).

**Uznesenie VV 2021/22-071** :

VV neschválil R Jakub Rugolský na nominačné listiny VsFZ.

Hlasovali 6 členovia VV (1–4–1).

**Uznesenie VV 2021/22-072** :

VV schválil DZ Ján Kudrec na nominačné listiny VsFZ.

Hlasovali 6 členovia VV (6–0–0).

**Bod 4)**

Predsedovia ŠTK a DK a podpredseda KR predniesli členom VV správy o činnosti ich komisií.

**Uznesenie VV 2021/22-073** :

VV vzal na vedomie správy o činnosti KR, ŠTK a DK.

Hlasovali 6 členovia VV (6–0–0).

**Bod 5)**

Člen VV zodpovedný za súťaž Fair Play J. Holub predniesol prítomným správu o výsledku súťaže Fair play v VI. lige dospelých.

Celkové poradie:

1. FK v Nižnom Žipove 8,13

2. ŠK Kuzmice 8,10

3. TJ TISA Trakany 8,08

4. TJ Družstevník Plechotice 8,01

5. TJ Tokaj Slovenské Nové Mesto 7,97

6. FK Veľaty 7,96

7. OŠK Zemplínske Hradište 7,82

Tri družstvá – OŠK Veľký Horeš, TJ ŠM Streda nad Bodrogom a TJ Internacionál Hraň – boli zo súťaže Fair play vylúčené z dôvodu kontumácie ich stretnutí (nevycestovali na svoje stretnutia). Najlepšie tri družstvá budú odmenené v zmysle Rozpisu súťaží ObFZ (1. miesto – 166 €, 2. miesto – 100 €, 3. miesto – 50 €).

**Uznesenie VV 2021/22-074** :

VV schválil konečné poradie družstiev v súťaži Fair play v VI. lige dospelých.

Hlasovali 6 členovia VV (6–0–0).

**Bod 6)**

V piatok 24. júna 2022 sa v kultúrnom dome vo Veľkej Tŕni uskutoční vyhodnotenie ankety „Futbalová jedenástka ObFZ Trebišov“. Pôjde o vyhodnotenie sezón 2019/20, 2020/21 a aktuálneho ročníka (2021/22). Z dôvodu pandémie nebolo možné vyhodnotiť dva súťažné ročníky, preto sa vyhodnotia v rámci tohto podujatia. Od KSK bola schválená dotácia vo výške 2006,55 €. Okrem toho boli oslovení ďalší sponzori, ich zoznam bude zverejnený na vyhodnotení ankety a následne na webovej stránke ObFZ. Futbalové kluby v ankete hlasovali a všetci hráči, tréneri a rozhodcovia, ktorí sa podľa ich hlasovania umiestnili medzi najlepšími, boli pozvaní na toto slávnostné podujatie. Zároveň boli pozvaní jubilanti, ktorí pôsobili funkcionársky v kluboch alebo ako rozhodcovia resp. delegáti a v období rokov 2020-2022 oslávili jubileum (60 rokov a viac). Členom VV bol poskytnutý menný zoznam pozvaných – ocenení, predsedovia a členovia odborných komisií, jubilanti a ďalší hostia.

**Uznesenie VV 2021/22-075** :

VV vzal na vedomie informáciu o aktuálnom stave prípravy podujatia Futbalová jedenástka ObFZ Trebišov.

Hlasovali 6 členovia VV (6–0–0).

**Bod 7)**

Na ďalšie zasadnutie VV bude členom VV sekretárom predložený návrh Rozpisu súťaží ObFZ Trebišov na súťažný ročník 2022/23.

Futbalovým klubom budú do konca týždňa zaslané pokyny ŠTK pred novým súťažným ročníkom (dátum prihlasovania sa FK do súťaží ObFZ od 17.06.-27.06.2022).

V Trebišove, 13.06.2022 Štefan Kavčák, v.r.

 predseda ObFZ Trebišov

**Overovatelia uznesení:**

Ján Holub ............................

Marián Manasil ............................

Zapísal sekretár ObFZ Trebišov Ing. Július Dušek